Obavijest o testiranju kandidata prijavljenih na javni natječaj za prijam u državnu službu na neodređeno vrijeme na radno mjesto stručni referent u Općinsko državno odvjetništvo u Koprivnici (20. listopada 2023.)

REPUBLIKA HRVATSKA

OPĆINSKO DRŽAVNO ODVJETNIŠTVO U KOPRIVNICI

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17) te sukladno javnom natječaju objavljenom u Narodnim novinama broj 122/2023 od 20. listopada 2023. te na web stranicama Ministarstva pravosuđa i uprave, Državnog odvjetništva Republike Hrvatske i Hrvatskog zavoda za zapošljavanje, za prijam u državnu službu na neodređeno vrijeme u Općinsko državno odvjetništvo u Koprivnici na radno mjesto stručni referent, 1 izvršitelj/ica, dana 15. studenog 2023. oglašava se sljedeća

OBAVIJEST

I. Testiranje kandidata za radno mjesto stručni referent 1 izvršitelj/ica u Općinskom državnom odvjetništvu u Koprivnici, održati će se

dana 24. studenog 2023., u 08.00 sati,

u prostorijama Općinskog državnog odvjetništva u Koprivnici,

Hrvatske državnosti 5A, Koprivnica.

II. Testiranju mogu pristupiti samo osobe koje se smatraju kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima, koristiti se zakonima, drugom literaturom i bilješkama te koristiti mobitel ili druga komunikacijska sredstva.

Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu javnog natječaja (u daljnjem tekstu: Komisija) neće priznati niti ocijeniti.

IV. Nakon provedbe pisanog dijela testiranja, na razgovor s Komisijom pristupiti će oni kandidati koji su zadovoljili na provjeri znanja, sposobnosti i vještina u pisanom dijelu testiranja, a sve sukladno članku 13. Uredbe.

Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati biti obaviješteni.

Razgovor s Komisijom bit će proveden i vrednovan sukladno članku 14. Uredbe.

V. Kandidat koji nije pristupio testiranju više se ne smatra kandidatom u postupku.

VI. Sadržaj i način testiranja kandidata za radno mjesto stručni referent te pravni izvori za pripremu kandidata za testiranje objavljeni su na web stranici Državnog odvjetništva Republike Hrvatske, [www.dorh.hr](http://www.dorh.hr/) istovremeno s objavom javnog natječaja.

VII. Izabranom kandidatu/kandidatkinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega ne vodi kazneni postupak.

VIII. Za najboljeg kandidata Općinsko državno odvjetništvo u Koprivnici, sukladno odredbi članka 122. stavak 3. Zakona o državnom odvjetništvu (Narodne novine broj 67/18 i 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

IX. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kandidatkinje, koje se dostavlja kandidatima javnom objavom na web stranicama Ministarstva pravosuđa i uprave Republike Hrvatske.

KOMISIJA ZA PROVEDBU JAVNOG NATJEČAJA

**Aktualno**